Author: koki
Last saved by: Viera Martincová
Company: Abyss Studios, Ltd.

Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 

Spôsob pripomienkového konania |
Počet vznesených pripomienok, z toho zásadných | 50  / 8
Počet vyhodnotených pripomienok | 46
Počet akceptovaných pripomienok, z toho zásadných | 21  / 1
Počet čiastočne akceptovaných pripomienok, z toho zásadných | 11  / 6
Počet neakceptovaných pripomienok, z toho zásadných | 14  / 1
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | x |
3 . | Úrad priemyselného vlastníctva Slovenskej republiky | 2 (2o,0z) | | |
4 . | Generálna prokuratúra Slovenskej republiky | | | x |
5 . | Protimonopolný úrad Slovenskej republiky | | | x |
6 . | Republiková únia zamestnávateľov | | | | x
7 . | Ústredie práce, sociálnych vecí a rodiny | | | | x
8 . | Centrum pre medzinárodnoprávnu ochranu detí a mládeže | | | | x
9 . | Národný bezpečnostný úrad | | | | x
10 . | Konfederácia odborových zväzov Slovenskej republiky | 1 (1o,0z) | | |
11 . | Asociácia zamestnávateľských zväzov a združení Slovenskej republiky | | | x |
12 . | Národná banka Slovenska | 1 (1o,0z) | | |
13 . | Európske spotrebiteľské centrum | | | | x
14 . | Regionálny úrad verejného zdravotníctva v Bardejove | | | | x
15 . | Regionálny úrad verejného zdravotníctva v Banskej Bystrici | | | | x
16 . | Regionálny úrad verejného zdravotníctva v Čadci | | | | x
17 . | Regionálny úrad verejného zdravotníctva v Dolnom Kubíne | | | | x
18 . | Regionálny úrad verejného zdravotníctva v Dunajskej Strede | | | | x
19 . | Regionálny úrad verejného zdravotníctva v Galante | | | | x
20 . | Regionálny úrad verejného zdravotníctva v Leviciach | | | | x
21 . | Regionálny úrad verejného zdravotníctva v Martine | | | | x
22 . | Regionálny úrad verejného zdravotníctva v Michalovciach | | | | x
23 . | Regionálny úrad verejného zdravotníctva v Nitre | | | | x
24 . | Regionálny úrad verejného zdravotníctva v Poprade | | | | x
25 . | Regionálny úrad verejného zdravotníctva v Rimavskej Sobote | | | | x
26 . | Regionálny úrad verejného zdravotníctva v Spišskej Novej Vsi | | | | x
27 . | Regionálny úrad verejného zdravotníctva v Topoľčanoch | | | | x
28 . | Regionálny úrad verejného zdravotníctva v Trebišove | | | | x
29 . | Regionálny úrad verejného zdravotníctva v Trenčíne | | | | x
30 . | Regionálny úrad verejného zdravotníctva v Trnave | | | | x
31 . | Regionálny úrad verejného zdravotníctva vo Veľkom Krtíši | | | | x
32 . | Regionálny úrad verejného zdravotníctva v Žiari nad Hronom | | | | x
33 . | Regionálny úrad verejného zdravotníctva v Žiline | | | | x
34 . | Regionálny úrad verejného zdravotníctva v Komárne | | | | x
35 . | Regionálny úrad verejného zdravotníctva v Rožňave | | | | x
36 . | Regionálny úrad verejného zdravotníctva vo Zvolene | | | | x
37 . | Regionálny úrad verejného zdravotníctva v Nových Zámkoch | | | | x
38 . | Regionálny úrad verejného zdravotníctva v Považskej Bystrici | | | | x
39 . | Regionálny úrad verejného zdravotníctva v Senici | | | | x
40 . | Regionálny úrad verejného zdravotníctva v Prešove | | | | x
41 . | Regionálny úrad verejného zdravotníctva Bratislava hlavné mesto | | | | x
42 . | Regionálny úrad verejného zdravotníctva v Lučenci | | | | x
43 . | Regionálny úrad verejného zdravotníctva vo Vranove nad Topľou | | | | x
44 . | Regionálny úrad verejného zdravotníctva v Humennom | | | | x
45 . | Regionálny úrad verejného zdravotníctva v Liptovskom Mikuláši | | | | x
46 . | Ministerstvo financií Slovenskej republiky | 4 (4o,0z) | | |
47 . | Ministerstvo zahraničných vecí Slovenskej republiky | | | x |
48 . | Regionálny úrad verejného zdravotníctva v Košiciach | | | | x
49 . | Ministerstvo obrany Slovenskej republiky | 5 (5o,0z) | | |
50 . | Regionálny úrad verejného zdravotníctva vo Svidníku | | | | x
51 . | Najvyšší kontrolný úrad Slovenskej republiky | | | x |
52 . | Úrad jadrového dozoru Slovenskej republiky | 6 (6o,0z) | | |
53 . | Regionálny úrad verejného zdravotníctva Prievidza | | | | x
54 . | Štátny dopravný úrad | | | | x
55 . | Odbor aproximácie práva sekcie vládnej legislatívy Úradu vlády SR | | | x |
56 . | Regionálny úrad verejného zdravotníctva v Starej Ľubovni | | | | x
57 . | Štatistický úrad Slovenskej republiky | 3 (3o,0z) | | |
58 . | Ministerstvo práce, sociálnych vecí a rodiny Slovenskej republiky | 3 (3o,0z) | | |
59 . | Ministerstvo vnútra Slovenskej republiky | 9 (5o,4z) | | |
60 . | Ministerstvo školstva, vedy, výskumu a športu Slovenskej republiky | | | x |
61 . | Najvyšší súd Slovenskej republiky | | | x |
62 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
63 . | Úrad vlády Slovenskej republiky | | | x |
64 . | Správa štátnych hmotných rezerv Slovenskej republiky | | | x |
65 . | Úrad geodézie, kartografie a katastra Slovenskej republiky | | | x |
66 . | Úrad pre normalizáciu, metrológiu a skúšobníctvo Slovenskej republiky | | | x |
67 . | Ministerstvo pôdohospodárstva a rozvoja vidieka Slovenskej republiky | 1 (0o,1z) | | |
68 . | Ministerstvo kultúry Slovenskej republiky | | | x |
69 . | Ministerstvo dopravy, výstavby a regionálneho rozvoja Slovenskej republiky | 1 (0o,1z) | | |
70 . | Ministerstvo hospodárstva Slovenskej republiky | | | x |
71 . | Podpredseda vlády SR pre ľudské práva a národnostné menšiny | | | | x
72 . | Ministerstvo spravodlivosti Slovenskej republiky | 2 (2o,0z) | | |
73 . | Konferencia biskupov Slovenska | | | | x
74 . | Ministerstvo zdravotníctva Slovenskej republiky | | | | x
75 . | Ministerstvo životného prostredia Slovenskej republiky | | | x |
76 . | Odbor verejného obstarávania | | | | x
77 . | Úrad pre reguláciu sieťových odvetví | | | x |
78 . | Sociálna poisťovňa | 1 (1o,0z) | | |
79 . | Všeobecná zdravotná poisťovňa, a.s. | | | x |
80 . | Slovenská informačná služba | 1 (0o,1z) | | |
81 . | Združenie miest a obcí Slovenska | | | x |
82 . | Inštitút pre výskum práce a rodiny | | | x |
83 . | DÔVERA zdravotná poisťovňa, a.s. | | | x |
84 . | Bratislavský samosprávny kraj | | | x |
85 . | Úrad pre dohľad nad zdravotnou starostlivosťou | 9 (9o,0z) | | |
86 . | Rada vlády Slovenskej republiky pre osoby so zdravotným postihnutím | | | x |
87 . | Union zdravotná poisťovňa, a.s. | 1 (0o,1z) | | |
| SPOLU | 50 (42o,8z) | 0 (0o,0z) | 23 | 48

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚPV SR

Čl. III úvodná veta 
Odporúčame nahradiť slovo "mení" v úvodnej vete slovom "dopĺňa"; z novelizačného bodu vyplýva doplnenie, nie zmena pôvodného ustanovenia.

O

A

ÚPV SR

Čl. I bod 12. 
Na konci novelizačného bodu odporúčame doplniť bodku.

O

A

NBS

K čl. III 
Predmetnou novelou sa v § 2 ods. 3 za druhú vetu vkladá nová tretia veta, z tohto dôvodu je potrebné v úvodnej vete slovo „mení“ nahradiť slovom „dopĺňa“.

O

A

MF SR

K čl. III  
V úvodnej vete odporúčam slová „sa mení“ nahradiť slovami „sa dopĺňa“.

O

A

MF SR

Všeobecne 
Návrh odporúčam zosúladiť s Legislatívnymi pravidlami vlády SR (napr. čl. I bod 4, 8 a 12 odporúčam zosúladiť s bodom 34 prílohy č. 5 k týmto pravidlám, v bode 12 odporúčam na konci doplniť bodku, v bode 15 odporúčam v poznámke pod čiarou k odkazu 62 vypustiť úvodzovky dole pred číslom 62).

O

ČA

Pripomienka k poznámke pod čiarou k odkazu 62 sa stala vzhľadom na jej vypustenie bezpredmetnou.

MF SR

Všeobecne 
Beriem na vedomie, že prípadné výdavky súvisiace s plnením úloh vyplývajúcich z návrhu budú zabezpečené v rámci limitov rozpočtu verejnej správy na jednotlivé rozpočtové roky, bez dodatočných požiadaviek na rozpočet.

O

A

MF SR

K čl. I 
K bodu 15 [§ 48 ods. 3 písm. f)] 
Slová „budujú a posilňujú“ odporúčam nahradiť slovami „vytvárajú a spravujú“ z dôvodu zosúladenia terminológie podľa zákona č. 275/2006 Z.z. o informačných systémoch verejnej správy a o zmene a doplnení niektorých zákonov v znení neskorších predpisov.

O

A

MO SR

K čl. III 
V úvodnej vete odporúčame slová „sa mení“ nahradiť slovami „sa dopĺňa“ vzhľadom na to, že v § 2 ods. 3 návrhu zákona sa dopĺňa nová veta.

O

A

MO SR

Nad rámec návrhu zákona  
Na základe doterajších skúseností a poznatkov z aplikačnej praxe odporúčame: 
1. doplniť do návrhu zákona prechodné ustanovenie, v ktorom uviesť, že oprávnenia na odstraňovanie azbestu a materiálov obsahujúcich azbest zo stavieb podľa § 5 ods. 4 písm. n) vydané Úradom verejného zdravotníctva Slovenskej republiky podľa predpisov platných do 31. mája 2010 sa považujú za oprávnenia vydané na neurčitý čas, tak ako je to uvedené aj pri osvedčeniach o odbornej spôsobilosti (§ 63a), 
2. v § 16 ods. 4 vypustiť písmeno b), v § 16 ods. 17 vypustiť písmeno f) a v § 27 ods. 4 vypustiť slová „a ktoré sú držiteľom osvedčenia o akreditácii podľa § 16 ods. 4 písm. b) z dôvodu, že pre kvalitatívne a kvantitatívne zisťovanie faktorov životného a pracovného prostredia na účely posudzovania ich možného vplyvu na zdravie je postačujúce, aby ten, kto vykonával danú činnosť, disponoval iba osvedčením o odbornej spôsobilosti, ktoré garantuje kvalitné a odborné vykonávanie merania.

O

N

Nad rámec navrhovanej úpravy.

MO SR

K bodu 21 
V novelizačnom bode 21 je uvedený odkaz na § 48 ods. 6, ktorý však v návrhu zákona ani v zákone 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov nie je. Z uvedeného dôvodu odporúčame upraviť znenie tohto novelizačného bodu.

O

A

MO SR

K bodu 11 
V poznámke pod čiarou k odkazu 13a odporúčame slová „§ 3 ods. 15“ nahradiť slovami „§ 3 ods. 16“ vzhľadom na doplnenie nového odseku do § 3 s následným prečíslovaním doterajších odsekov, ktoré sa navrhuje v čl. II návrhu zákona. Zároveň odporúčame na koniec vety doplniť slová „v znení zákona č. 117/1998 Z. z.“ z dôvodu ďalšej novelizácie § 3 ods. 15 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov, a to v súlade s bodom 49 prílohy č. 2 k Legislatívnym pravidlám vlády Slovenskej republiky.

O

N

Pripomienka sa stala vzhľadom na preformulovanie bodu v čl. II bezpredmetnou.

ÚJD SR

čl. I, § 48 
Žiadame doplniť odsek 6, ktorý znie: 
„(8) Úrad verejného zdravotníctva stanoví vykonávacím predpisom hodnoty podrobnosti o priamo merateľných radiačných veličín v skorej fáze radiačnej havárie určených na prijatie ochranných opatrení uvedených v odseku 4 a 5.“ 

Odôvodnenie: Na zavádzanie ochranných opatrení podľa § 48 ods. 4 a v niektorých prípadoch aj podľa § 48 ods. 5 nebudú stačiť zásahové úrovne stanovené Nariadením vlády č. 345/2006 Z. z. Preto je potrebné určiť operačné zásahové úrovne pre ohrozenia verejného zdravia. Navrhujeme určiť ich vyhláškou alebo nariadením vlády a pre ich určenie odporúčame využiť manuály IAEA TECDOC 953 a TECDOC 955.

O

N

Pripomienka je nad rámec navrhovanej úpravy. Aktuálne prebieha finalizácia zásadného dokumentu - základné štandardy v radiačnej ochrane ( EK sa zúčastňuje na tomto procese), ktoré budú platné v budúcom roku. Od tohto dokumentu sa bude odvíjať rozsah zmien v legislatíve upravujúcej radiačnú ochranu.

ÚJD SR

§ 5 
vložiť do § 5 ods. 5 nové písmeno s), ktoré znie: 
s) bezodkladne poskytuje Úradu jadrového dozoru SR informácie potrebné na zabezpečenie záväzkov Slovenskej republiky vyplývajúcich z medzinárodných zmlúv ako aj plnenie funkcie styčného miesta podľa osobitného predpisu X) v prípade, ak je ohrozenie verejného zdravia podľa paragrafu 2 ods. 2 písm. x) až z) hodnotené podľa stupnice INES stupňom 1 a vyššie. 

Poznámka pod čiarou k odkazu X) znie: ,,X) § 4 ods. 1 písm. f) zákona č. 541/2004 Z.z. o mierovom využívaní jadrovej energie (atómový zákon) a o zmene a doplnení niektorých zákonov. 

Odôvodnenie: Úrad jadrového dozoru SR je styčným miestom pre zasielanie informácií medzinárodným orgánom a organizáciám o vzniku udalosti na území Slovenskej republiky. Túto povinnosť nemôže zabezpečovať, ak nemá dostatok relevantných podkladov. Preto žiadame, aby bolo vložené nové písmeno do § 5 ods. 5.

O

N

Pripomienka je nad rámec navrhovanej úpravy. Spolupráca aj s ÚJD SR vyplýva z § 3 ods. 3 písm. a) zákona č. 355/2007 Z. z.

ÚJD SR

čl. I, § 5 ods. 4 písmeno ac) 
Navrhujeme doplniť odkaz na legislatívny predpis Európskej Komisie, príp. iný medzinárodný dokument, ktorým sa určuje kontaktné miesto.

O

N

IHR sú dokumentom WHO.

ÚJD SR

§ 2 
Doplniť podrobné a jednoznačnejšie definície „Ohrozenia verejného zdravia“ a rozdeliť na „Ohrozenia verejného zdravia I. stupňa“ a „Ohrozenia verejného zdravia II. stupňa“ 

Odôvodnenie: Rozdeliť ohrozenie verejného zdravia na I. a II. stupeň. Zároveň navrhujeme priamo v § 2 definovať I. a II. stupeň ohrozenia verejného zdravia namiesto definovania týchto dvoch druhov udalostí v § 48 ods. 1 a 2. Ohrozenie verejného zdravia I. stupňa nie je dobre označené. Nepostačuje označiť nižší stupeň udalosti ako „Ohrozenie verejného zdravia“ a vyšší stupeň ako „Ohrozenie verejného zdravia II. stupňa“. Pri takto definovaných udalostiach chýba medzistupeň v podobe „Ohrozenia verejného zdravia I. stupňa“. Preto navrhujeme nahradiť pojem „Ohrozenie verejného zdravia“ pojmom „Ohrozenie verejného zdravia I. stupňa. Definícia týchto dvoch stupňov v § 48 ods. 1 a 2 nie je dostatočná. Takéto definovanie nie je jednoznačné a nie je možné podľa týchto definícii určiť, či ide o „Ohrozenie verejného zdravia“ nižšieho stupňa alebo „Ohrozenie verejného zdravia II. stupňa“

O

N

Pripomienka v prvej časti neobsahuje návrh na konkrétnu úpravu definície "ohrozenie verejného zdravia" (nemá charakter pripomienky). Postup orgánov verejného zdravotníctva pri ohrození verejného zdravia, resp. ohrození verejného zdravia II. stupňa vyplýva jednoznačne z bodu 15 - § 48 ods. 4 a 5. Posúdenie, či ide o ohrozenie verejného zdravia (rovnako ako posúdenie, či ide o ohrozenie verejného zdravia II. stupňa) je plne v kompetencii príslušného orgánu verejného zdravotníctva. Z uvedených dôvodov nie je potrebné zavádzať ďalší medzistupeň.

ÚJD SR

čl. I, § 2 ods. 2 písmeno z) 
Písmeno z) navrhujeme upraviť takto: 
„z) Radiačná havária je udalosť, pri ktorej v dôsledku straty kontroly nad zdrojom ionizujúceho žiarenia došlo k úniku rádioaktívnych látok alebo ionizujúceho žiarenia do životného prostredia, ktorý môže spôsobiť ožiarenie obyvateľov na úrovni limitov ožiarenia obyvateľov2ab) alebo vyššej a ktorý vyžaduje zavedenie opatrení na ochranu verejného zdravia.“ 

Poznámku pod čiarou navrhujeme doplniť poznámkou: 
„2ab) § 15 nariadenia vlády Slovenskej republiky č. 345/2006 Z. z.“.

O

A

Podstatou pripomienky je doplnenie odkazu a poznámky pod čiarou. Odkaz a poznámka pod čiarou doplnené.

ÚJD SR

čl. I, § 2 ods. 1 nové písmeno zd) 
Písmeno zd) navrhujeme upraviť takto: 
„zd) ohrozenie verejného zdravia je nepredvídané a nekontrolované ohrozenie verejného zdravia chemickými, biologickými, radiačnými , alebo fyzikálnymi faktormi aj s medzinárodným dosahom“ 

Odôvodnenie: Doplnením slova „radiačný“ sa doplní rozsah možných druhov ohrozenia a zároveň sa zjednotí pojmológia celého zákona.

O

N

Pripomienka je neopodstatnená. V kontexte zákona sa ionizujúce žiarenie považuje za fyzikálny faktor. Autor pripomienky chcel zvýrazniť dôležitosť radiačného faktora.

ŠÚ SR

K čl. I bod 4 
Odporúčame slová „pripájajú slová“ nahradiť slovami „pripájajú tieto slová:“. 
Rovnako odporúčame upraviť aj body 8 a 12.

O

A

ŠÚ SR

K čl. I bod 3 
Odkaz 2aa odporúčame nahradiť odkazom 2b. 
Podobne odporúčame upraviť aj v čl. II odkaz 1aa.

O

A

ŠÚ SR

K čl. III úvodná veta 
Odporúčame slová „sa mení“ nahradiť slovami „sa dopĺňa“.

O

A

MPSVR SR

V bode 11 ( § 6 ods. 3, písm. o) 
odporúčame spresniť, komu má regionálny úrad verejného zdravotníctva poskytovať súčinnosť pri vypracúvaní plánu ochrany obyvateľstva.

O

A

MPSVR SR

V bode 15 (§ 48 ods. 3 písm. i) 
odporúčame slová „pri riešení ohrozenia verejného zdravia“ nahradiť slovami „pri riešení opatrení pri ohrození verejného zdravia“.

O

ČA

Preformulované na "pri ohrození verejného zdravia".

MV SR

K čl. I 
K bodu 10 [k § 6 ods. 3 písm. f)] 
 
Slovo „písmena“ nahradiť slovom „písmená“.

O

A

MV SR

K bodu 11 [k § 6 ods. 3 písm. o)] 
 
V poznámke pod čiarou k odkazu 13a na konci pripojiť slová „v znení neskorších predpisov“.

O

A

MV SR

K bodu 21 [k § 52 ods. 1 písm. a), § 56 ods. 1 písm. f), § 57 ods. 40 písm. a)] 
 
Slová „§ 48 ods. 6“ nahradiť slovami „§ 48 ods. 4“.

O

A

MV SR

K bodu 20 [k § 51 ods. 1 písm. a)] 
 
V citácii „ podľa § 48 ods. 4“ odporúčame doplniť citáciu dotknutých písmen.

O

A

MV SR

K čl. II 
 
Navrhovaný text žiadame zmeniť takto: 
„V § 3 ods. 2 sa za slovo „katastrofa“ vkladá čiarka a slová „ohrozenie verejného zdravia II. stupňa 1aa)“. 
Vetu „Doterajšie odseky 3 až 18 sa označujú ako odseky 4 až 19.“ vypustiť. 
Odôvodnenie: 
Navrhované rozšírenie pojmu „mimoriadna udalosť“ zostáva stále súčasťou právne vymedzeného pojmu, čo je potrebné rešpektovať nielen z hľadiska systémového začlenenia, ale napríklad aj z hľadiska platného § 8 zákona Národnej rady Slovenskej republiky č. 42/1994 Z. z. o civilnej ochrane v znení neskorších predpisov.

Z

A

MV SR

K bodu 15 (k § 48 ods. 2) 
 
Úvodnú vetu a písmeno a) žiadame zmeniť takto: 
„(2) Ohrozenie verejného zdravia II. stupňa nastáva, ak je potrebné prijať opatrenia podľa osobitného predpisu 61a) 
a) pri radiačnej nehode, ak bol stanovený stupeň závažnosti udalosti podľa medzinárodných kritérií alebo pri radiačnej havárii,“. 
Odôvodnenie: 
Ohrozenie verejného zdravia II. stupňa je zo systémového hľadiska vhodné členiť rovnako ako sa člení ohrozenie verejného zdravia podľa odseku 1; pojem „radiačná havária“ je potrebné uvádzať pod samostatným písmenom a spolu s týmto pojmom je potrebné uvádzať aj pojem „radiačná nehoda", pretože v závislosti od stupňa závažnosti sa aj v prípade radiačnej nehody vyhlasuje mimoriadna situácia a prijímajú sa opatrenia podľa osobitných predpisov, napr. atómového zákona.

Z

ČA

Ustanovenie bolo preformulované v zmysle záverov z rozporového konania dňa 9.12.2010, na ktorom sa rozpor odstránil.

MV SR

K bodu 12 [k § 7 písm. d)] 
 
Slová „a úlohy pri ohrození verejného zdravia podľa § 48 ods. 3“ žiadame nahradiť slovami „a spolupracujú s ostatnými orgánmi verejného zdravotníctva pri ohrození verejného zdravia podľa § 48 ods. 3“. 
Odôvodnenie: 
Ministerstvo vnútra Slovenskej republiky ako orgán verejného zdravotníctva nemá také materiálno–technické vybavenie a personálne zabezpečenie, aby bolo schopné dôsledne riešiť situácie „nepredvídaného a nekontrolovaného ohrozenia verejného zdravia chemickými, biologickými alebo fyzikálnymi faktormi aj s medzinárodným dosahom“. Navrhovanou úpravou sa súčasne zamedzí duplicite vykonávaných opatrení a dodrží sa princíp jednotného riadenia.

Z

ČA

Text preformulovaný v zmysle záverov z rozporového konania zo dňa 9.12.2010, na ktorom sa rozpor odstránil.

MV SR

K čl. III 

Žiadame doplniť nový bod, ktorý bude znieť takto: 
„2. V § 11 ods. 7 písmeno f) znie: 
„f) Horskej záchrannej služby,“ 
Odôvodnenie: 
Príslušníci Horskej záchrannej služby podliehajú rovnakému režimu ako príslušníci Hasičského a záchranného zboru; naviac, Železničná polícia sa začleňuje do Policajného zboru. 

V súvislosti s našim návrhom bude potrebné pôvodný text označiť ako prvý bod a v úvodnej vete slová „sa mení“ nahradiť slovami „sa mení a dopĺňa“.

Z

N

Ide o pripomienku nad rámec navrhovanej úpravy. V zmysle záverov z rozporového konania dňa 9.12.2010, na ktorom sa rozpor odstránil, problematika bude riešená pri najbližšej novelizácii zákona č. 576/2004 Z. z.

MV SR

K bodu 17 (k § 49) 
 
Odporúčame pripojiť túto vetu: „Poznámka pod čiarou k odkazu 62 sa vypúšťa.“

O

N

Odkaz 62 sa nachádza v bode 15 (§ 48 ods. 5).

MP a RV SR

K bodu 15 

Znenie bodu 15.: § 48 ods.4 „Ohrozenie verejného zdravia“ 
„Opatrenia úradu verejného zdravotníctva alebo regionálneho úradu verejného zdravotníctva pri ohrození verejného zdravia, ak v odseku 5 nie je ustanovené inak, sú 
b) zákaz výroby, úpravy, úschovy, dopravy, dovozu, predaja a iného nakladania s vecami a zvieratami, ktorými sa môžu šíriť ochorenia u ľudí, prípadne príkaz na ich neškodné odstránenie, 
f) zákaz používania vody, potravín a pokrmov, predmetov podozrivých z kontaminácie krmív a regulácia spotreby určitých druhov potravín a vody.“ 

Zásadne nesúhlasíme s touto úpravou. 

Odôvodnenie: 
V zmysle zákona č. 575/2001 Z.z. o organizácii činnosti vlády a organizácii ústrednej štátnej správy v zmysle § 9 ods. 1 písm. e) Ministerstvo pôdohospodárstva a rozvoja vidieka Slovenskej republiky je ústredným orgánom štátnej správy pre veterinárnu kontrolu, veterinárnu inšpekciu a veterinárny dozor. 
Ďalej dochádza k zásahu do právomocí orgánov veterinárnej a potravinovej správy. Zákon č. 39/2007 Z.z. o veterinárnej starostlivosti v znení neskorších predpisov upravuje v § 1 (Predmet úpravy) aj veterinárne požiadavky okrem iného aj na zdravie zvierat alebo produkty živočíšneho pôvodu aj z pohľadu a v záujme ochrany zdravia ľudí (§1 ods. 1 písm. c)). 
Na základe zákona č. 39/2007 Z.z o veterinárnej starostlivosti orgány veterinárnej a potravinovej správy v znení neskorších predpisov ukladajú aj opatrenia a to konkrétne podľa § 4 ods. 3 písm. a) a b) a ods. 4, podľa § 6 ods. 2 písm. ad) a ods. 5 písm. a) a j), podľa § 7 ods. 2 písm. l), podľa § 8 ods. 3 písm. e) a môžu ukladať aj ďalšie opatrenia vrátane mimoriadnych núdzových opatrení. 
Na základe hore citovaného spolu so ŠVPS SR zásadne nesúhlasíme s návrhom ustanovenia § 48 ods. 4 písm. b) a f) a žiadame ustanovenia upraviť resp. vypustiť tak, aby nedochádzalo k zásahu do kompetencií orgánov veterinárnej a potravinovej správy.

Z

ČA

V bode 15 v § 48 ods. 4 písm. b) a f) text upravený v zmysle záverov z rozporového konania dňa 9.12.2010, na ktorom sa rozpor odstránil.

MDVaRR SR

K bodu 12. 
V § 7 písm. d) žiadam slová „a úlohy pri ohrození verejného zdravia podľa § 48 ods. 3“ nahradiť slovami „a poskytujú súčinnosť pri plnení úloh pri ohrození verejného zdravia podľa § 48 ods. 3“. 
Túto pripomienku považujem za zásadnú. 

Odôvodnenie: 
Ministerstvo dopravy, výstavby a regionálneho rozvoja Slovenskej republiky nemôže plniť úlohy podľa navrhovaného znenia § 48 ods. 3, pretože na ich plnenie nemá vybudované kapacity. Ak by navrhovaná zmena mala platiť, potom by v mnohých prípadoch išlo aj o duplicitu, ktorá pre riešenie úloh v rámci ohrozenia verejného zdravia nie je žiaduca, pretože je tu potrebná koordinácia činností zo strany Úradu verejného zdravotníctva Slovenskej republiky. 
Preto Ministerstvo dopravy, výstavby a regionálneho rozvoja Slovenskej republiky žiada ustanoviť poskytovanie jeho súčinnosti pri plnení úloh v prípade ohrozenia verejného zdravia.

Z

ČA

Text preformulovaný v zmysle záverov z rozporového konania dňa 9.12.2010, na ktorom sa rozpor odstránil.

MS SR

K bodu 15 
Pri citácií poznámky pod čiarou k odkazu 62 navrhujeme vypustiť úvodzovky pred číslicou „62)“.

O

N

Pripomienka sa stala vzhľadom na vypustenie citácie poznámky pod čiarou k odkazu 62 bezpredmetnou.

SOCP

Čl. I 
K bodu 21 
V novelizačnom bode 21 odkaz na § 48 ods. 6 je potrebné upraviť, nakoľko navrhované znenie § 48 má iba 5 odsekov.

O

A

SIS

čl. I bod 15. 
V čl. I bod 15. požadujeme v navrhovanom § 48 doplniť odsek 6, ktorý znie: 

„(6) Ustanovenia odsekov 3 a 4 sa nevzťahujú na Slovenskú informačnú službu, ktorá je v týchto prípadoch povinná zabezpečiť najvyššiu možnú úroveň ochrany verejného zdravia.“ . 

Odôvodnenie: 
Z hľadiska zamerania, poslania a hlavných úloh Slovenskej informačnej služby, ktoré upravuje § 2 zákona č. 46/1993 Z. z. o Slovenskej informačnej službe v znení neskorších predpisov a ktoré spočívajú predovšetkým a najmä v získavaní, sústreďovaní a vyhodnocovaní informácií o činnosti ohrozujúcej ústavné zriadenie, územnú celistvosť a zvrchovanosť Slovenskej republiky, činnosti smerujúcej proti bezpečnosti Slovenskej republiky, aktivite cudzích spravodajských služieb, organizovanej trestnej činnosti a terorizme, skutočnostiach spôsobilých vážne ohroziť alebo poškodiť hospodárske záujmy Slovenskej republiky, ohrození alebo úniku informácií a vecí chránených podľa osobitného predpisu alebo medzinárodných zmlúv alebo medzinárodných protokolov, nemá Slovenská informačná služba vytvorené dostatočné personálne kapacity, organizačné zabezpečenie, materiálno-technické prostriedky a ich finančné zabezpečenie na plnenie úloh, ktoré jej majú vyplývať z navrhovaného § 48 ods. 3 a 4. 
Slovenská informačná služba je povinná plniť úlohy vyplývajúce zo zákona č. 355/2007 Z. z., avšak v súlade s § 3 ods. 2 písm. b) novelizovaného zákona nezriaďuje osobitný útvar na plnenie týchto úloh. Na rozdiel od ostatných orgánov verejného zdravotníctva mimo rezortu zdravotníctva Slovenská informačná služba nedisponuje žiadnymi zdravotníckymi zariadeniami, potrebným technickým vybavením a odborníkmi, preto nie je možné, aby plnila úlohy ako je napr. výkon vyšetrení, identifikácia biologických, chemických a radiačných faktorov, identifikácia a reakcia na nové a hroziace prenosné ochorenia a iné hrozby pre verejné zdravie. 
Považujeme za potrebné uviesť, že Slovenská informačná služba pri plnení úloh podľa zákona č. 46/1993 Z. z. v znení neskorších predpisov neprichádza do kontaktu so širokou verejnosťou a to ani pri ohrození verejného zdravia. Aj z tohto dôvodu by Slovenská informačná služba objektívne nemohla plniť povinnosti, ktorých ustanovenie sa navrhuje v predloženom návrhu zákona, spočívajúce v budovaní a posilňovaní monitorovacieho, detekčného, informačného a komunikačného systému na vyhľadávanie chorôb a expozícií biologickým, fyzikálnym a chemickým faktorom. 
Realizácia plnenia úloh by si vyžiadala navýšenie rozpočtových prostriedkov pre Slovenskú informačnú službu v značnej výške, čo je však vzhľadom na aktuálne reštriktívne opatrenia vo sfére rozpočtových prostriedkov a na konsolidáciu verejných financií nesporne nerealizovateľné. Zároveň upozorňujeme aj na tú skutočnosť, že na rok 2011 neboli pre Slovenskú informačnú službu rozpočtované finančné prostriedky na plnenie úloh, ktoré sa navrhujú, práve naopak rozpočet Slovenskej informačnej služby bol krátený o viac ako 10%. 
Bez toho, aby došlo k ohrozeniu plnenia tých úloh, na ktoré bola Slovenská informačná služba zákonom zriadená, by ustanovenie povinností bolo objektívne fakticky nemožné. Cieľom našej pripomienky je aj vylúčiť vznik právnej zodpovednosti za protiprávne správanie sa Slovenskej informačnej služby. Zároveň si dovoľujeme upozorniť aj na tú skutočnosť, že o opatreniach uvedených v návrhu zákona bude primárne rozhodovať úrad verejného zdravotníctva a regionálny úrad verejného zdravotníctva. Vzhľadom na dôležitosť týchto rozhodnutí pre zabezpečenie ochrany zdravia nie len civilného obyvateľstva, ale aj príslušníkov Slovenskej informačnej služby, bude Slovenská informačná služba následne tieto rozhodnutia implementovať v podmienkach Slovenskej informačnej služby. Navrhovaným mechanizmom sa zároveň zabezpečí jednotný postup pri ochrane verejného zdravia a vylúči sa duplicitné alebo dvojkoľajné rozhodovanie. Taktiež úroveň ochrany verejného zdravia v podmienkach Slovenskej informačnej služby bude zachovaná a dosiahne sa cieľ predpokladaný návrhom zákona. 
Na základe uvedených skutočností uplatňujeme zásadnú pripomienky k návrhu zákona.

Z

ČA

Pripomienka sa vzťahuje na body 12 a 13 návrhu, ktoré sa dotýkajú pôsobnosti orgánov verejného zdravotníctva mimo rezortu zdravotníctva. Znenie bodu 12 upravené v zmysle záverov z rozporového konania uskutočneného dňa 9.12.2010 aj za účasti zástupcov Ministerstva vnútra SR a Ministerstva dopravy, výstavby a regionálneho rozvoja SR. Rozpor odstránený.

ÚDZS

čl. I bod 15 (§48 ods.1) 
Navrhujeme v § 48 ods. 1 a ďalšie preformulovať slovné spojenie „nad očakávanú úroveň v danom mieste a čase“ a presne zadefinovať „očakávanú úroveň“ (napr. počtom kontaminovaných osôb, počtom ochorení počtom úmrtí a pod.). V prípade slov „miesta a času“ definovať územie (okres, kraj, celoštátne) a čas (deň, mesiac, rok). 

Odôvodnenie: Jedná sa o nepresnú formuláciu. Nie je zrejmé, čo má predkladateľ na mysli pri výskyte prenosného ochorenia nad očakávanú úroveň v danom mieste a čase. Navrhujeme presne zadefinovať túto úroveň a územie a čas.

O

N

Nie je možné požadované údaje zadefinovať v zákone. Posúdenie ohrozenia verejného zdravia je plne v kompetencii príslušného orgánu verejného zdravotníctva.

ÚDZS

Všeobecná pripomienka 
Návrh novely zákona č. 355/2007 Z. z. je neprehľadný (písmená namiesto bodov), príliš rozsiahly – rieši podrobnosti, ktoré by mohli byť obsahom vykonávacích všeobecne záväzných právnych predpisov. Mnohé paragrafy opakujú povinnosti (napr. nový § 48 ods. 4 a 5).

O

N

Nemá charakter pripomienky.

ÚDZS

čl. I bod 15 (§ 48 ods. 4 písm. o) 
 
Navrhujeme v znení § 48 ods. 4 písm. o) na začiatok textu doplniť slovo „navrhuje“. 

Odôvodnenie: Vyčlenenie lôžok na zabezpečenie ústavnej zdravotnej starostlivosti vykonáva riaditeľ zdravotníckeho zariadenia na základe odporúčania kompetentných orgánov. Za chod zdravotníckeho zariadenia je zodpovedný riaditeľ a jeho zriaďovateľ, v tomto prípade nie úrad verejného zdravotníctva.

O

ČA

Preformulovaná uvádzacia veta odseku 4. Ide o opatrenia, ktoré nariaďuje (nie navrhuje) Úrad verejného zdravotníctva SR alebo regionálne úrady verejného zdravotníctva.

ÚDZS

čl. I bod 15 (§ 48 ods. 4 písm. m) 
Navrhujeme v znení § 48 ods. 4 písm. m) spresniť slovné spojenie „nútená izolácia osôb“. 

Odôvodnenie: Nie je možné nútene izolovať osobu s definíciou „chorý“, čo je príliš široký pojem.

O

A

ÚDZS

čl. I bod 15 (§48 ods. 4 písm. n) 
V § 48 ods. 4 písm. n) navrhujeme v slovnom spojení „regulácie živočíšnych škodcov“ bližšie špecifikovať, ktorých škodcov sa to týka a akým spôsobom bude „regulácia“ vykonávaná. 

Odôvodnenie: Regulácia živočíšnych druhov, aj keď škodcov, musí byť jasne definovaná v zmysle veľkosti jej populácie, kedy je potrebné pristúpiť k jej regulácii, rovnováhy životného prostredia aj v rámci regulácie v ekosystéme. Materiál nenavrhuje žiadnu spoluprácu, resp. odporúčania odborníkov z oblastí prírodných vied (biológie, botaniky životného prostredia a pod.).

O

N

Nie je možná bližšia špecifikácia živočíšnych škodcov zákonom, špecifikácia bude súčasťou nariadeného opatrenia príslušného orgánu verejného zdravotníctva podľa konkrétnej potreby s prihliadnutím na ochranu verejného zdravia.

ÚDZS

čl. I bod 15 (§ 48 ods. 4 písm. d) a e)) 
V § 48 ods. 4 písm. d) a e) navrhujeme, aby úrady verejného zdravotníctva nerozhodovali o obmedzení alebo zákaze hromadných podujatí a zhromaždení, ale aby navrhovali tieto opatrenia orgánom samosprávneho kraja. 

Odôvodnenie: Navrhujeme oprávnenie ukladať opatrenia spočívajúce v zákaze alebo obmedzení hromadných podujatí a zhromaždení preniesť na orgány samosprávneho kraja, ktoré tak budú robiť na návrh úradov verejného zdravotníctva.

O

N

Pripomienka je neopodstatnená a neodôvodnená a je nad rámec navrhovanej úpravy.

ÚDZS

čl. III k § 2 ods. 3 
Navrhujeme preformulovať text vkladaný za druhú vetu nasledovne: „Neodkladná zdravotná starostlivosť je aj vyšetrenie osoby označenej za možný zdroj rýchlo sa šíriacej a život ohrozujúcej nákazy, diagnostika a liečba rýchlo sa šíriacej a život ohrozujúcej nákazy.“ 

Odôvodnenie: Slovo „diagnostika“ navrhujeme doplniť pre jednoznačný výklad ustanovenia v tom zmysle, že zahŕňa aj laboratórne a diferenciálno-diagnostické vyšetrenia na potvrdenie, resp. vylúčenie rýchlo sa šíriacej a život ohrozujúcej nákazy. Preprava takejto osoby je ustanovená ako neodkladná v poslednej vete, a preto ju nie je potrebné riešiť osobitne.

O

A

ÚDZS

čl. I bod 15 (§ 48 ods. 4 písm. c) 
Navrhujeme v § 48 ods. 4 vypustiť písmeno c) v navrhovanom znení. 

Odôvodnenie: V § 48 ods. 4 písm. c) je nejasná formulácia „niektorých skupín osôb ... pri zistení závažných zdravotných dôvodov“. Pri ponechaní týchto nepresných a nedefinovaných formulácií môže dôjsť k zneužitiu a porušeniu základných občianskych slobôd a ľudských práv.

O

ČA

Ustanovenie preformulované.

ÚDZS

čl. I bod 15 (§ 48 ods. 4 písm. j) 
Navrhujeme v znení § 48 ods. 4 písm. j) spresniť, či v prípade „odberu a transportu biologického materiálu“ sa jedná o všetky vzorky biologického materiálu zo všetkých zdravotníckych zariadení, alebo len z vybraných, alebo kontaminovaných a pod. 

Odôvodnenie: Je potrebné upresniť dané znenie, nakoľko je potrebné jednoznačne určiť, či poskytovatelia zdravotnej starostlivosti budú čakať na všetky odbery a transport všetkého materiálu hygienickou službou.

O

ČA

Preformulovaná uvádzacia veta odseku 4, v ktorom sú taxatívne ustanovené opatrenia, ktoré nariaďuje (nie vykonáva) príslušný orgán verejného zdravotníctva. Nie je možná bližšia špecifikácia biologického materiálu zákonom, špecifikácia bude súčasťou nariadeného opatrenia príslušného orgánu verejného zdravotníctva podľa konkrétnej potreby s prihliadnutím na ochranu verejného zdravia.

UNION

K Čl. III návrhu, v § 2 ods. 3 doplniť za v tretej vete : 
Znenie tretej vety : 
"Neodkladnou starostlivosťou sa rozumie aj vyšetrenie a preprava osoby označenej za možný zdroj rýchlo sa šíriacej a život ohrozujúcej nákazy v prípade ohrozenia verejného zdravia II stupňa. (Doplniť s odvolávkou na ustanovenie § 48 ods. 2) zákona č. 355/2007 Z. z. ) 

Odôvodnenie : 
V prípade, že by v navrhovanom znení nebol doplnený navrhovaný text, za neodkladnú starostlivosť môže byť považované každé preventívne vyšetrenie (možný zdroj) a prevoz ambulanciami rýchlej zdravotníckej pomoci pri podozrení na infekčnú chorobu aj v bežných podmienkach bez vyhlásenia stavu ohrozenia verejného zdravia (nešpecifikované rýchlo sa šíriace a život ohrozujúce nákazy).

Z

ČA

V zmysle záverov z rozporového konania dňa 9.12.2010, text preformulovaný v zmysle pripomienky Úradu pre dohľad nad zdravotnou starostlivosťou. Rozpor odstránený.